Diari Oficial de la Generalitat Valenciana


Sumari del DOGV 6783, del 28-05-2012 (2012/5048)

Convocatòria d'Assemblea General ordinària.
-------------------------------------------

### Dades del document

Número de DOGV
:   6783

Data del DOGV
:   28-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5048


Organisme emissor
:   Caixa Rural de Callosa d'En Sarrià, COOP Crèd. V.

Tipus de document
:   Convocatòria

Convocatòria d'Assemblea General ordinària. [2012/5048]  
En compliment de l'Acord adoptat pel Consell Rector d'esta entitat, en la sessió de data 24 d'abril de 2012, i de conformitat amb el que s'ha establit legalment i estatutària, es convoca tots els socis d'esta Caixa Rural per a celebrar Assemblea General ordinària el pròxim dia 20 de juny de 2012, a la Casa de la Cultura (c/ Sellessos, núm. 3) de Callosa d'En Sarrià, a les 19.00 hores en primera convocatòria i a les 19.30 hores en segona, a fi de tractar dels distints punts del següent:  
  
  
Orde del dia  
  
1. Examen i aprovació, si és el cas, de la gestió social, dels comptes anuals i informe de gestió de l'exercici 2011, així com de la proposta de distribució d'excedents i de l'aplicació del Fons de Formació i Promoció Cooperativa.   
2. Fixació dels interessos a abonar a les aportacions obligatòries i voluntàries incorporades al capital social per a l'exercici 2012.  
3. Informació sobre el Grup Cooperatiu Caixes Rurals Unides (Grup CRU), i el contingut del seu contracte regulador. Votació assembleària, si és el cas, sobre incorporació al Grup Cooperatiu CRU i subscripció del seu contracte regulador. Adopció, si és el cas, dels acords complementaris i/o addicionals que pogueren ser necessaris derivats de la incorporació al Grup Cooperatiu CRU. Informació sobre la baixa en el Grup Cooperatiu Caixes Rurals del Mediterrani, CRM, per la incorporació al Grup Cooperatiu Caixes Rurals Unides i adopció dels acords que si és el cas corresponguen -condicionats a l'aprovació per part de l'entitat capçalera, Caixa Rural del Mediterrani, Ruralcaixa, Societat Cooperativa de Crèdit, dels acords correlatius que permeten l'esmentada eixida del Grup CRM. Proposta d'autorització al Consell Rector per a l'execució dels acords establits en este apartat.  
  
4. Informació i aprovació, si és el cas, de la proposta de modificació dels estatuts socials derivada de la incorporació al Grup Cooperatiu Caixes Rurals Unides: substitució dels actuals articles 59, 60 i 61 que passen a denominar-se «Integració en el grup i règim jurídic», «Funcions de l'entitat capçalera» i «Competències delegades per la Caixa en l'entitat capçalera», i del capítol VI en el qual estan continguts per un altre de nova redacció, que passa a denominar-se «Del Grup Cooperatiu Caixes Rurals Unides i de l'entitat capçalera», i supressió de l'article 62. Introducció d'una nova disposició addicional segona. Renumeració dels articles 63, 64 i 65 que passen a tindre els números següents: dins del capítol VII, l'article 63 passa a ser article 62 i l'article 64 passa a ser article 63; dins del capítol VIII, l'article 65 passa a ser article 64; i renumeració de l'actual disposició addicional que passa a ser la disposició addicional primera; en tots estos casos sense variació dels seus respectius continguts.  
5. Autorització expressa al Consell Rector perquè, per si mateix, puga completar, adequar, esmenar el text estatutari aprovat, en la mesura que calga per a poder complir les indicacions o esmenar els inconvenients que poguera formular l'esmentat text l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
6. Opció per l'aplicació, junt amb la resta d'entitats del grup cooperatiu consolidable d'entitats de crèdit Caixes Rurals Unides (Grup CRU), del règim de consolidació fiscal regulat en el capítol VII del títol VII del Text Refós de la Llei de l'Impost sobre Societats, per al primer exercici fiscal que siga factible i/o aconsellable en vista de les circumstàncies concurrents, i per als següents.  
7. Suggeriments i preguntes en relació als punts tractats en l'orde del dia.  
8. Aprovació de l'acta per la pròpia Assemblea o, si no n'hi ha, designació de dos socis perquè, junt amb el president, procedisquen a la seua aprovació.  
  
Callosa d'En Sarrià, 24 d'abril de 2012.- El president del Consell Rector: Alberto Ferrando Savall.  
Nota. D'acord amb el que disposen els estatuts socials i en la legislació vigent, els comptes anuals, l'informe de gestió, l'informe d'auditoria, la proposta de modificació estatutària i l'informe justificatiu i els altres documents referents a les restants propostes sobre les quals ha de decidir l'Assemblea, es troben a disposició dels socis en el domicili social de l'entitat, on podran ser examinats, de 10.00 a 12.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de celebració de l'assemblea, tenint els socis dret a rebre gratuïtament, amb la sol·licitud prèvia per escrit, còpia dels indicats documents.